大仔海外升學自己搵學校 張繼聰放手:唔好死就得
2024年04月29日 15:19
東網電視
更多新聞短片
藝人張繼聰今日(29日)現身荃灣,以大使身份出席籃球推廣活動,喜愛打籃球的他,笑言以往他打比賽受傷,老婆謝安琪被(Kay)激嬲至想丟掉他全部球鞋的事大家耳熟能詳,全都是十多年前的事,現時已沒有組隊參賽,不過會與大仔在家中切磋球技:「買咗個籃球框,成日同佢一打一,係幾好嘅父子活動。(夠個仔打?)多數我贏,我哋屋企未有一個籃球場咁大,唔係咁多跑動咁梗係我好啲,佢輸咗畀我好唔忿氣,趁我唔喺度就會自己苦練。」他指17歲大仔自小已看他打籃球,至近年才愛上籃球運動,又指跟子女運動作溝通比坐定定講經更有效:「運動可以以訓練品德,刻苦練習一定有進步,好公平冇捷徑,將來出嚟做嘢會明好多嘢一分耕耘一分收穫。」雖然仔仔通常輸多贏少,但阿聰絕不會放水讓他,指仔仔會跟他表示會感覺挫敗,但亦發覺自己球技進步了,回到學校打贏同學,故相當高興。
他表示仔仔18歲將會到海外升學:「之前澳洲睇過學校,其實好多都係佢自己搵,會Keep住Update我,英國、美國、澳洲都有。」他表示要再跟仔仔慢慢商量,因到時是他隻身到海外升學,故要包括考慮當地的生活環境或氣氛是否適合。提到Kay坦言不捨,阿聰指作為父親也會不捨,但亦希望仔仔藉此學識自立。笑問他是否游説細女不要到海外升學,留在自己身邊?他笑指是太太刻意塑造他這個形象:「阿女依家先7歲,而且爸爸對女總係多份擔心,好似阿仔會同朋友出去玩,佢會同我講當中有人飲酒甚至食煙,我同佢講男仔可以乜嘢都試,唔好死就得!我話食煙唔會即刻死,但都會死,有啲嘢試咗就會即刻死,我叫佢自己諗。」他指不會阻止仔仔試任何事,但會先講解,但坦言對囡囡是多一份驚恐,因此更珍惜目前的相處:「我會去追仔女嘅節奏,但都係開心嘅。」